title: Sesayut
text: Sesayut PAWAL KUSUMA JATI, madasar antuk dulang duwurnyané susunin antuk aled sesayut, duwurnyané dagingin nasi dadu tinelopokan, ulam nyané siap wangkas mapanggang, mapukang-pukang dados 5, winangun urip, magenah duwur nasine, masambel kacicang, siniyokan lenga/minyak, sesawur, sekar ucuk dadu 8 katih, sasrojan, sesangan, raka-raka sejangkep nyané, penyeneng alit (tahenan) 1, pras alit 1, daksina 1, jinah 8888, sampyan nagasari, canang pahyasan tatebus dadu. Sesayut puniki ka-anggén ri kala mabayuh Paweton ring rahina Wraspati. Rikala pawetonan nyané ring rahina wraspati, upakaranyané patut kawewehin antuk banten salah ukur, riantukan pawetonan nyané matehang piodalan Ida Bhatara Guru, sering pacang mamilara. Kawéntenan upakaran nyané pateh sekadi tetandingan banten Pangambian sakewanten maweweh bantal pudak 8 besik, yan lanang sang maweton banten nyané maulam bébék maguling, yan istri sang maweton banten nyané maulam siap mapanggang, sesampuné puput natab bebanten nyané, sang maweton raris ngajeng/ngerayunin ulam nyané matimpal bantal, raka-raka nyané matimpal nasi, sampunika kawéntenan pamargin nyané.